Oxixia

Oxixia ou Ogigia (en grego: Ὠγυγίη ou Ὠγυγία; Ogygiē/Ogygia) é unha illa mencionada na Odisea de Homero. Nela habitaba a ninfa Calipso, filla do titán Atlas, quen retivo durante sete anos o heroe grego Odiseo, ofrecéndolle converterse en inmortal se aceptaba quedar con ela na illa. Mais, a instancias de Atenea, protectora de Odiseo, Zeus decretou que Calipso debía deixar partir o heroe. Hermes levoulle a Calipso a orde de Zeus, e Odiseo abandonou a illa nunha pequena balsa.

A localización xeográfica desta illa, como doutros lugares mencionados na Odisea, non se sabe con certeza. O xeógrafo EstrabónEstrabón, Xeografía i.2.18. consideraba que Oxixia se encontraba nalgún punto do pélago Atlántico. Tamén Plutarco situou a illa no Atlántico.

Na súa Historia de Irlanda, publicada en 1865, Roderic O'Flaherty referiuse a Irlanda como Ogigia. Outras hipóteses modernas identifican a illa homérica coa maltesa Gozo, coa illa Perejil ou coa corfiota Othonoi.

 Notas 

Categoría:Lugares da mitoloxía grega